Ur.br.: B-I-02/19-668-DF/SVP

Na temelju članka 25. Društvenog ugovora Zračne luke Osijek d.o.o. (Potpuni tekst od 22. studenoga 2017. godine) i Odluke o provođenju postupka javne prodaje neaktivne imovine, Ur.br.: B-I-02/19-656-DF/SVP od 29. studenoga 2019. godine, Zračna luka Osijek d.o.o. dana 5. prosinca 2019. godine objavljuje sljedeći

**OGLAS ZA JAVNU PRODAJU - poziv na dostavu pisanih ponuda**

1. **Podaci o prodavatelju:**

Zračna luka Osijek d.o.o. Klisa (Grad Osijek), Vukovarska ulica 67, OIB: 48188420009

1. **Podaci o predmetima prodaje i početne cijene:**

|  |  |  |  |  |
| --- | --- | --- | --- | --- |
| **RB** | **Opis** | **Jedinica mjere** | **Količina**  | **Početna cijena\*** |
| 1. | Osobni automobil Opel Astra J/SW 1.7DT, prijeđeni kilometri 194.517, broj šasije W0LPD8EG5B8077957, godina proizvodnje 2011., neregistriran, karamboliran | komad | 1 | 16.012,59 |
| 2. | SAAB 900GL, godina proizvodnje 1979, prijeđeni kilometri 21.754, broj šasije 90802000266, vozilo nikad nije bilo registrirano (aerodromska oprema), neispravan | komad | 1 | 1.875,00 |
| 3. | Drveni stol dimenzija 170x75x76 cm i 6 drvenih stolica dimenzija 50x90x50 cm  | komplet | 4 | 2.193,75 |
| 4. | Radiostanica Motorola GP 340, bez antene i baterije, s oštećenjima od korištenja | komad | 18 | 150,00 |
| 5. | Radiostanica Motorola GM 360 nekorištene, bez antene i baterije | komad | 9 | 150,00 |
| 6. | Radiostanica Motorola GM 360 korištene, bez antene i baterije, s oštećenjima od korištenja | komad | 1 | 150,00 |
| 7. | Radiostanica Motorola GP 380, bez antene i baterije, s oštećenjima od korištenja | komad | 23 | 150,00 |
| 8. | Radiostanica Motorola GM 340, bez antene i baterije, s oštećenjima od korištenja | komad | 16 | 150,00 |

\*Naznačena početna cijena za predmet prodaje pod rednim brojem 3. odnosi se na jedan komplet. Ponuditelji su u ponudi dužni navesti za koliko kompleta podnose ponudu. Naznačene početne cijene za predmete prodaje pod rednim brojevima 4. do 8. odnose se na jedan komad. Ponuditelji su u ponudi dužni navesti za koliko komada podnose ponudu.

Naznačene početne cijene su u kunama (HRK) i bez poreza na dodanu vrijednost.

Predmeti prodaje nalaze se na Zračnoj luci Osijek u Klisi, Vukovarska ulica 67.

Predmet prodaje pod rednim brojem 3. prodaje se isključivo kao komplet (1 stol i 6 stolica) te nije dopušteno podnošenje ponude samo za stolove, odnosno samo za stolice.

1. **Kriterij za odabir ponuda:**

Najpovoljnijom ponudom smatra se pravodobno zaprimljena ponuda koja uz ispunjenje svih uvjeta iz ovog Oglasa sadrži i najvišu ponuđenu cijenu.

Ako dva ili više ponuditelja koji ispunjavaju sve uvjete iz ovog Oglasa ponude istu najvišu cijenu za pojedini predmet prodaje, pisanim putem će biti pozvani da u roku od 5 (pet) dana dostave dopunu ponude u kojoj će biti navedena nova cijena.

1. **Podnošenje ponude:**

Ponudu može podnijeti fizička i pravna osoba.

Ponuda se dostavlja u pisanom obliku u zatvorenoj omotnici poštom na adresu Zračna luka Osijek d.o.o., p.p. 47, 31000 Osijek ili neposrednom dostavom u poslovne prostorije prodavatelja na Zračnoj luci Osijek u Klisi, Vukovarska ulica 67 (upravna zgrada) radnim danom (ponedjeljak-petak) od 07,00 do 15,00 sati. Na omotnici je obvezno naznačiti »Ponuda za kupnju neaktivne imovine – NE OTVARATI«.

Rok za dostavu ponuda je **13. prosinca 2019. godine do 11,00 sati**.

Ako odabrani ponuditelj odustane od ponude, odnosno od sklapanja ugovora, na sklapanje ugovora će se pozvati ponuditelj koji je podnio iduću najpovoljniju ponudu.

Obvezni sadržaj ponude:

* popunjen i potpisan ponudbeni list/listovi, na obrascu koji je sastavni dio ovog Oglasa,
* preslika važeće osobne iskaznice ili putovnice (fizička osoba), odnosno izvadak iz odgovarajućeg registra ne stariji od mjesec dana (pravna osoba).

Ako podnosi ponudu za više predmeta prodaje, ponuditelj je dužan za svaki predmet prodaje ispuniti zaseban ponudbeni list. U tom slučaju više ponudbenih listova može biti dostavljeno u istoj omotnici.

Rok valjanosti ponude: 90 (devedeset) dana od dana isteka roka za dostavu ponuda.

Javno otvaranje ponuda održat će se 13. prosinca 2019. godine u 11,00 sati u upravnoj zgradi na Zračnoj luci Osijek u Klisi, Vukovarska ulica 67.

1. **Uvjeti prodaje:**

Od ponuditelja se očekuje da pregleda predmet prodaje prije dostavljanja ponude jer se prodaja obavlja po načelu »viđeno-kupljeno«, što isključuje sve naknadne prigovore kupca.

S odabranim ponuditeljem će se sklopiti ugovor o kupoprodaji predmeta prodaje.

Predmet prodaje će biti predan u posjed kupcu nakon isplate kupoprodajne cijene u cijelosti.

Sve troškove vezane uz primopredaju snosi kupac.

Prodavatelj ni u kojem slučaju nije odgovoran niti obvezan ponuditelju nadoknaditi bilo kakve troškove.

1. **Pregled predmeta prodaje, kontakt za dodatne informacije, objava Oglasa:**

Pregled predmeta prodaje moguć je radnim danom (ponedjeljak-petak) od 08,00 do 13,00 sati uz prethodnu najavu.

Kontakt osoba: Milan Kranjčević, e-mail milan.kranjcevic@osijek-airport.hr ili mobitel 098 9823 023.

Ovaj Oglas se objavljuje na službenoj internetskoj stranici Zračne luke Osijek d.o.o. [www.osijek-airport.hr](http://www.osijek-airport.hr), a obavijest o objavljenom Oglasu u oglasnom dijelu Narodnih novina, službenog lista Republike Hrvatske.

1. **Ostali uvjeti:**

Prodavatelj Zračna luka Osijek d.o.o. zadržava pravo da bez obrazloženja ne odabere nijednu ponudu, da odustane od odabira ponuditelja, kao i da u svako doba sve do sklapanja ugovora poništi ovaj postupak prodaje.

Svi ponuditelji koji su pravodobno dostavili svoju ponudu će pisanim putem biti obaviješteni o konačnoj odluci prodavatelja.

Zakašnjele ponude će neotvorene biti vraćene ponuditeljima.

Podnošenjem ponude u predmetnom postupku ponuditelji potvrđuju razumijevanje i prihvaćanje svih navedenih uvjeta prodaje i pristaju na obradu traženih osobnih podataka u svrhu provedbe ovoga postupka i ispunjenja obveza iz sklopljenog ugovora o kupoprodaji.

ZRAČNA LUKA OSIJEK d.o.o.

 Davor Forgić, direktor

*Ponudbeni list*

**P O N U D A**

**ZA KUPNJU PREDMETA PRODAJE POD REDNIM BROJEM \_\_\_\_.**

1. **PRODAVATELJ:**

 Naziv: Zračna luka Osijek d.o.o. za usluge u zračnom prometu

Sjedište: Vukovarska ulica 67, Klisa, 31000 Osijek

1. **NAZIV I KOLIČINA PREDMETA PRODAJE ZA KOJU SE PODNOSI PONUDA**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv iz opisa u tablici iz točke 2. Oglasa)

 \_\_\_\_\_\_\_\_\_ (količina)

1. **PONUDITELJ**:

Ime i prezime/Tvrtka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Adresa/Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa (IBAN), banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu

PDV-a (zaokružiti): DA NE

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa E-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj faksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PONUĐENA CIJENA:**

|  |  |  |
| --- | --- | --- |
| **Količina za koju se podnosi ponuda** | **Jedinična cijena bez PDV** | **Ukupna cijena bez PDV** |
| **I.** | **II.** | **III. (I. x II.)** |
|  |  |  |
| **CIJENA PONUDE bez PDV** |  |
| **PDV 25%** |  |
| **CIJENA PONUDE s PDV** |  |

1. **ROK VALJANOSTI PONUDE**: 90 dana od dana isteka roka za dostavu ponuda

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

 M.P.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

 U \_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_ 2019. godine